## Odluka o raspodjeli sredstava za financiranje kulturnih, obrazovnih, znanstvenih, zdravstvenih i ostalih programa i projekata od interesa za hrvatski narod u Bosni i Hercegovini, kao i za pomoć poplavom pogođenim područjima u Bosni i Hercegovini iz sredstava Državnog proračuna Republike Hrvatske za 2014. godinu

### NN 145/2014 (8.12.2014.), Odluka o raspodjeli sredstava za financiranje kulturnih, obrazovnih, znanstvenih, zdravstvenih i ostalih programa i projekata od interesa za hrvatski narod u Bosni i Hercegovini, kao i za pomoć poplavom pogođenim područjima u Bosni i Hercegovini iz sredstava Državnog proračuna Republike Hrvatske za 2014. godinu

VLADA REPUBLIKE HRVATSKE

2714

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/2011 i 119/2014), a u vezi s Odlukom o osnivanju Povjerenstva za koordinaciju potpore i financiranje kulturnih, obrazovnih, znanstvenih, zdravstvenih i ostalih programa i projekata od interesa za hrvatski narod u Bosni i Hercegovini za 2014. godinu (»Narodne novine«, br. 84/2014 i 122/2014), Vlada Republike Hrvatske je na sjednici održanoj 4. prosinca 2014. godine donijela

ODLUKU

O RASPODJELI SREDSTAVA ZA FINANCIRANJE KULTURNIH, OBRAZOVNIH, ZNANSTVENIH, ZDRAVSTVENIH I OSTALIH PROGRAMA I PROJEKATA OD INTERESA ZA HRVATSKI NAROD U BOSNI I HERCEGOVINI, KAO I ZA POMOĆ POPLAVOM POGOĐENIM PODRUČJIMA U BOSNI I HERCEGOVINI IZ SREDSTAVA DRŽAVNOG PRORAČUNA REPUBLIKE HRVATSKE ZA 2014. GODINU

I.

Sredstva iz Državnog proračuna Republike Hrvatske za 2014. godinu, osigurana na stavkama Državnog ureda za Hrvate izvan Republike Hrvatske, Glavi 03205, Aktivnosti A862020 »Poticaji za obrazovanje, kulturu, znanost i zdravstvo u BiH – Međunarodna razvojna suradnja« u iznosu od 18.000.000 kuna i Aktivnosti A862021 »Programi Hrvata izvan RH – Međunarodna razvojna suradnja« u iznosu od 2.000.000,00 kuna, u ukupnom iznosu od 20.000.000,00 kuna, raspoređuju se za financiranje sljedećih programa i projekata:

|  |  |
| --- | --- |
| 1. programima i projektima iz područja obrazovanja i znanosti | 4.665.000,00 kuna |
| 2. programima i projektima iz područja zdravstva | 3.049.000,00 kuna |
| 3. programima i projektima iz područja kulture | 4.300.000,00 kuna |
| 4. programima i projektima iz ostalih područja | 2.986.000,00 kuna |
| 5. pomoć poplavljenim područjima u Bosni i Hercegovini | 5.000.000,00 kuna |
| Ukupno: | 20.000.000,00 kuna |

II.

Ministarstvo kulture i Državni ured za Hrvate izvan Republike Hrvatske potpisat će s pravnim osobama/nositeljima programa i projekata ugovore o financijskoj potpori za provedbu odobrenih programa/projekata iz područja kulture.

Ministarstvo znanosti, obrazovanja i sporta i Državni ured za Hrvate izvan Republike Hrvatske potpisat će s pravnim osobama/nositeljima programa i projekata ugovore o financijskoj potpori za provedbu odobrenih programa/projekata iz područja obrazovanja i znanosti.

Ministarstvo zdravlja i Državni ured za Hrvate izvan Republike Hrvatske potpisat će s pravnim osobama/nositeljima programa i projekata ugovore o financijskoj potpori za provedbu odobrenih programa/projekata iz područja zdravstva.

Državni ured za Hrvate izvan Republike Hrvatske potpisat će s pravnim osobama/nositeljima programa i projekata ugovore o financijskoj potpori za provedbu odobrenih programa/projekata iz ostalih područja.

Ugovore o financijskoj potpori koji se odnose na pomoć poplavljenim područjima Bosne i Hercegovine potpisat će Ministarstvo kulture, Ministarstvo znanosti, obrazovanja i sporta, Ministarstvo zdravlja te Državni ured za Hrvate izvan Republike Hrvatske.

III.

Ugovori o financijskoj potpori za provedbu odobrenih programa/projekata iz navedenih područja potpisat će se po donošenju Odluke, odnosno nakon njezine objave u Narodnim novinama.

IV.

Nadzor provedbe programa/projekata iz područja kulture obavljat će Ministarstvo kulture i Državni ured za Hrvate izvan Republike Hrvatske.

Nadzor provedbe programa/projekata iz područja obrazovanja i znanosti obavljat će Ministarstvo znanosti, obrazovanja i sporta i Državni ured za Hrvate izvan Republike Hrvatske.

Nadzor provedbe programa/projekata iz područja zdravstva obavljat će Ministarstvo zdravlja i Državni ured za Hrvate izvan Republike Hrvatske.

Nadzor provedbe programa/projekata iz ostalih područja obavljat će Državni ured za Hrvate izvan Republike Hrvatske.

Ministarstvo vanjskih i europskih poslova obavljat će nadzor provedbe programa/projekata iz svih područja zajedno s resornim ministarstvom i Državnim uredom za Hrvate izvan Republike Hrvatske.

Svi gore navedeni resori obavljat će nadzor provedbe pomoći poplavljenim područjima Bosne i Hercegovine.

V.

Nadzor provedbe programa/projekata obavljat će se putem dostavljenih financijskih izvještaja i nadzorom na terenu.

VI.

Popis odobrenih programa i projekata iz područja kulture, obrazovanja i znanosti, zdravstva i ostalih područja te pomoći poplavljenim područjima u Bosni i Hercegovini u 2014. godini iz točke I. ove Odluke sastavni je dio ove Odluke.

VII.

Ova Odluka stupa na snagu danom donošenja, a objavit će se u »Narodnim novinama« i na internetskoj stranici Državnog ureda za Hrvate izvan Republike Hrvatske.

Klasa: 022-03/14-04/477

Urbroj: 50301-21/21-14-2

Zagreb, 4. prosinca 2014.

Predsjednik

Zoran Milanović, v. r.

|  |  |  |  |  |
| --- | --- | --- | --- | --- |
| POPIS ODOBRENIH PROGRAMA I PROJEKATA IZ PODRUČJA OBRAZOVANJA I ZNANOSTI U 2014. GODINI | | | | |
| Redni broj | NAZIV PROGRAMA | MJESTO | NAZIV INSTITUCIJE | ODOBRENI IZNOS (kn) |
| 1 | Školska radionica II. faza | Usora, Zeničko-dobojska županija | Mješovita srednja škola Stjepana Radića | 295.000,00 |
| 2 | Nastavak izgradnje studentskog doma u Sarajevu (unutarnje i vanjsko uređenje) | Sarajevo, Sarajevska županija | Hrvatsko katoličko dobrotvorno društvo | 750.000,00 |
| 3 | Potpora radu Opće gimnazije Katoličkog školskog centra u Banja Luci | Banja Luka, Republika Srpska | Opća gimnazija Katoličkog školskog centra | 720.000,00 |
| 4 | Nadogradnja aneksa Osnovne škole Žepče (Mala škola) | Žepče, Zeničko-dobojska županija | Osnovna škola Žepče | 500.000,00 |
| 5 | Nastavak prve faze gradnje srednje škole | Novi Travnik, Županija Središnja Bosna | Srednja škola »Novi Travnik« | 900.000,00 |
| 6 | Studentski dom za siromašnije studente, Međunarodni istraživački centar za dijalog, pučka kuhinja i BookCrossing | Mostar, Hercegovačko-neretvanska županija | Franjevački samostan sv. Petra i Pavla – Mostar | 1.000.000,00 |
| 7 | Obnova u cilju poboljšanja uvjeta za znanstveno-istraživački rad Sveučilišta u Mostaru i mogućnosti korištenja EU fondova | Mostar, Hercegovačko-neretvanska županija | Sveučilište u Mostaru | 500.000,00 |
|  | UKUPNO PROJEKTI OBRAZOVANJE I ZNANOST | | | 4.665.000,00 |

|  |  |  |  |  |
| --- | --- | --- | --- | --- |
| POPIS ODOBRENIH PROGRAMA I PROJEKATA IZ PODRUČJA ZDRAVSTVA U 2014. GODINI | | | | |
| Redni broj | NAZIV PROGRAMA | MJESTO | NAZIV INSTITUCIJE | ODOBRENI IZNOS (kn) |
| 1 | Nabava sanitetskog motornog vozila – Caddy | Busovača, Županija Središnja Bosna | Dom zdravlja Busovača | 250.000,00 |
| 2 | Zamjena rentgenske cijevi na mamografskom aparatu | Kiseljak, Županija Središnja Bosna | Dom zdravlja Kiseljak | 179.000,00 |
| 3 | Nabava vozila za hitan medicinski prijevoz | Stolac, Hercegovačko-neretvanska županija | Dom zdravlja Stolac | 300.000,00 |
| 4 | Dovršetak i opremanje hitne medicinske pomoći Doma zdravlja Tomislavgrad – Financijska potpora za: nabava sanitetskog vozila | Tomislavgrad, Hercegbosanska županija | Dom zdravlja Tomislavgrad | 400.000,00 |
| 5 | Izgradnja šeste lamele u Hrvatskoj bolnici »Dr. fra Mato Nikolić« Nova Bila | Nova Bila, Županija Središnja Bosna | Hrvatska bolnica »Dr. fra Mato Nikolić« | 700.000,00 |
| 6 | Nabava anesteziološkog aparata | Jajce, Županija Središnja Bosna | Opća bolnica Jajce | 320.000,00 |
| 7 | Projekt utopljavanja »Zelene zgrade« Županijske bolnice Livno – Financijska potpora za: izrada vanjske fasade, zamjena vanjske stolarije, sanacija krovišta | Livno, Hercegbosanska županija | Županijska bolnica »Dr. fra Mihovil Sučić« Livno | 900.000,00 |
|  | UKUPNO PROJEKTI ZDRAVSTVO |  |  | 3.049.000,00 |

|  |  |  |  |  |
| --- | --- | --- | --- | --- |
| POPIS ODOBRENIH PROGRAMA I PROJEKATA IZ PODRUČJA KULTURE U 2014. GODINI | | | | |
| Redni broj | NAZIV PROGRAMA | MJESTO | NAZIV INSTITUCIJE | ODOBRENI IZNOS (kn) |
| 1 | Rekonstrukcija kino dvorane s pratećim prostorijama – II. faza i Program adaptacije prostora za Radio Tomislavgrad i nabava tonskog stola | Tomislavgrad, Hercegbosanska županija | Kulturno-informativni centar Tomislavgrad i J.P. Radio Tomislavgrad d.o.o. | 600.000,00 |
| 2 | Projekt obnove Franjevačke knjižnice Mostar, Obnova rijetke knjige (Rara) u Hrvatskom državnom arhivu u Zagrebu | Mostar, Hercegovačko-neretvanska županija | Franjevačka knjižnica Mostar | 300.000,00 |
| 3 | Obnova Doma kulture u Trebižatu – II.  faza i Montiranje već pribavljene krovne konstrukcije i krova, te nabava i ugradnja građevne stolarije na objekt Doma kulture | Čapljina, Hercegovačko-neretvanska županija | HKUD »Seljačka sloga« Trebižat – Čapljina i HKUD »Zora« Struge Gorica, Čapljina | 300.000,00 |
| 4 | Sanacija crkve u Kraljevoj Sutjesci – faza III – Sanacija konstrukcije nadzemnog dijela objekta crkve | Kraljeva Sutjeska, Zeničko-dobojska županija | Franjevački samostan sv. Ivana Krstitelja u Kraljevoj Sutjesci | 550.000,00 |
| 5 | Hrvatska enciklopedija Bosne i Hercegovine – drugi svezak (E-J) | Mostar, Hercegovačko-neretvanska županija | Hrvatski leksikografski institut BiH d.o.o. Mostar | 400.000,00 |
| 6 | Izdavački program za 2014./2015. – biblioteka Iz Bosne Srebrene (III. kolo – nastavak) | Sarajevo, Sarajevska županija | Synopsis d.o.o. | 350.000,00 |
| 7 | Izgradnja Hrvatskog kulturnog centra sv. Franjo | Tuzla, Tuzlanska županija | Franjevački samostan sv. Petra i Pavla – Tuzla | 450.000,00 |
| 8 | Rekonstrukcija i adaptacija Hrvatskog doma (doma kulture) u Derventi | Derventa, Republika Srpska | Hrvatsko kulturno društvo Napredak Derventa | 350.000,00 |
| 9 | Uređenje Franjevačke knjižnice | Široki Brijeg, Zapadnohercegovačka županija | Franjevački samostan Uznesenja BDM Široki Brijeg | 500.000,00 |
| 10 | Izvođenje prve faze radova na unutarnjem uređenju crkve Uznesenja BDM u Jajcu | Jajce, Županija Središnja Bosna | Franjevački samostan sv. Luke Jajce | 500.000,00 |
|  | UKUPNO PROJEKTI KULTURA |  |  | 4.300.000,00 |

|  |  |  |  |  |
| --- | --- | --- | --- | --- |
| POPIS ODOBRENIH PROGRAMA I PROJEKATA IZ OSTALIH PODRUČJA U 2014. GODINI | | | | |
| Redni  broj | NAZIV PROGRAMA | MJESTO | NAZIV INSTITUCIJE | ODOBRENI IZNOS (kn) |
| 1 | Završetak izgradnje Doma za stare i nemoćne osobe »Rama« | Prozor-Rama, Hercegovačko-neretvanska županija | Javna ustanova Dom za stare i nemoćne osobe »Rama« | 500.000,00 |
| 2 | Rekonstrukcija – izgradnja lokalne ceste Ledinac – Podledinac | Grude, Zapadnohercegovačka županija | Općina Grude | 400.000,00 |
| 3 | Izgradnja puta kroz poslovnu zonu Resnik i Polje | Kreševo, Županija Središnja Bosna | Općina Kreševo | 700.000,00 |
| 4 | Izgradnja naselja za djecu bez roditeljske skrbi | Ravno, Hercegovačko-neretvanska županija | Općina Ravno | 826.000,00 |
| 5 | Saniranje puta i elektrifikacija mjesta Hasani-Antunovići-Pandže-Rajići | Konjic, Hercegovačko-neretvanska županija | Udruga povratnika i prijatelja »Klis-Solakova kula« Konjic | 560.000,00 |
|  | UKUPNO PROJEKTI OSTALA PODRUČJA | | | 2.986.000,00 |
|  | SVEUKUPNO OBRAZOVANJE, ZNANOST, ZDRAVSTVO, KULTURA I OSTALA PODRUČJA | | | 15.000.000,00 |

|  |  |  |
| --- | --- | --- |
| RASPODJELA SREDSTAVA ZA POMOĆ POPLAVLJENIM PODRUČJIMA BiH | | |
| 1 | OPĆINA DOMALJEVAC – ŠAMAC | 1.000.000,00 |
| 2 | OPĆINA ODŽAK | 1.000.000,00 |
| 3 | OPĆINA ORAŠJE | 1.000.000,00 |
| 4 | OPĆINA ŽEPČE | 1.000.000,00 |
| 5 | OPĆINA MAGLAJ | 785.000,00 |
| 6 | OŠ A. G. MATOŠA VIDOVICE | 215.000,00 |
|  | UKUPNO ZA POPLAVLJENA PODRUČJA | 5.000.000,00 |

|  |  |  |
| --- | --- | --- |
| RASPODJELA SREDSTAVA BIH 2014. | | |
| 7 | OBRAZOVANJE I ZNANOST | 4.665.000,00 |
| 7 | ZDRAVSTVO | 3.049.000,00 |
| 9 | KULTURA | 4.300.000,00 |
| 5 | OSTALO | 2.986.000,00 |
| 28 | UKUPNO PO RESORIM | 15.000.000,00 |
| 6 | POMOĆ POPLAVLJENIM PODRUČJIMA | 5.000.000,00 |
| 34 | SVEUKUPNO | 20.000.000.00 |

145 08.12.2014 Odluka o raspodjeli sredstava za financiranje kulturnih, obrazovnih, znanstvenih, zdravstvenih i ostalih programa i projekata od interesa za hrvatski narod u Bosni i Hercegovini, kao i za pomoć poplavom pogođenim područjima u Bosni i Hercegovini iz sredstava Državnog proračuna Republike Hrvatske za 2014. godinu

Odluka, NN 145/2014-2714
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)